stanford-oval/wikipedia huggingface dataset:
תודוס הרופא

תודוס הרופא ("תודרוס" "תיודרוס" או "תיאודרס") היה רופא יהודי שחי בארץ ישראל (פרובינקיה יודיאה) בדור שאחרי המרד הגדול (הדור השני והשלישי לתנאים), והתמחה באנטומיה. הוא מוזכר מספר פעמים בספרות חז"ל, במקרים שונים בהם התנאים נזקקו לדעתו בשאלות רפואיות הנוגעות לפסיקת הלכה בנושאים שונים. ככל הנראה, את השכלתו הרפואית רכש תודוס באלכסנדריה, אצל רופאים מאסכולת הרופילוס, ומוקד פעילותו לאחר מכן הייתה העיר לוד.
בתקופת ההשכלה יש שבקשו לזהות אותו עם רופא בן אותה תקופה בשם תאודאס (Teudas) שמוצאו מלודקיא, שנזכר בכתבים רפואיים מאלכסנדריה.
מאמריו

הוא נזכר במשנה במסכת בכורות בנוגע לשאלה האם בהמה שניטלה הרחם שלה היא טריפה. רבי טרפון פסק שהבהמה היא טריפה והורה להאכיל אותה לכלבים. אולם, חכמי יבנה חלקו על רבי טרפון ופסקו שהבהמה הייתה כשרה, בהסתמך על עדותו של תודוס הרופא ש"אין פרה וחזירה יוצאה מאלכסנדריא עד שהם חותכין את האם שלה", כלומר שהסרת רחם הבהמה היא הליך רפואי מקובל באלכסנדריה ואינו פוגע בסיכוייה לחיות, ולכן היא אינה טריפה. בשל חששו של רבי טרפון כי כעת יתחייב לפצות את בעל הבהמה הוא קרא "הלכה חמורך, טרפון!", קריאה שהפכה למטבע לשון.
עוד נזכר במסכת נזיר ובתוספתא במעשה שהביאו קופה מלאה עצמות לבית הכנסת של טרסיים והניחוה באוויר ונכנס תודוס הרופא וכל הרופאים ואמרו: "אין כאן שדרה ממת אחד" ומעשה זה הובא גם בתלמוד הירושלמי.
הערות שוליים

↑  בתלמוד ירושלמי, מסכת ברכות,  פרק א', הלכה א'
↑  מאיר בר-אילן, "הרפואה בארץ-ישראל במאות הראשונות לספירה", עמ' 50.
↑  יהודה בצלאל אליאשברג, מאמר תמים דעות, וילנא תר"ב, פרק ששי, עמ' 62, באתר אוצר החכמה (צפייה חופשית – מותנית ברישום); יהושע השל לוין, "תודוס הרופא", בתוך ציון א (ניסן תר"ה), עמ' 16.
↑  משנה, מסכת בכורות, פרק ד', משנה ד'.
↑  לפי הנאמר בספר שמות, פרק כ"ב, פסוק ל'.
↑  הערך המילוני "הלכה חמורך, טרפון" באתר ויקימילון העברי.
↑  תלמוד בבלי, מסכת נזיר, דף נ"ב, עמוד א'.
↑  מסכת אהלות, פרק ד', הלכה ב.
↑  תלמוד ירושלמי, מסכת ברכות,  פרק א', הלכה א'.
ברנדון דייוויס

| --- | --- |

 לידה:  25 ביולי 1991 (בן 33) פילדלפיה, ארצות הברית 
 עמדה:  פאוור פורוורד 
 גובה:  2.08 מטרים
 מספר:  0
 מכללה:  אוניברסיטת בריגהאם יאנג
 דראפט:  לא נבחר, 2013
 קבוצות כשחקן
 2013–2014 2014–2015 2015 2015–2016 2016–2017 2017–2019 2019–2022 2022–2023 2023–2024 2024-:  פילדלפיה 76' ברוקלין נטס אלאן שאלון פלקנסטרו וארזה מונקו ז'לגיריס קובנה ברצלונה אולימפיה מילאנו ולנסיה   פרטיזן בלגרד
 הישגים כשחקן
 אליפות הליגה הספרדית (2021)  2 גביעי ספרד (2021, 2022)  חמישיית העונה ביורוליג (2019)  חמישיית העונה השנייה ביורוליג (2021)  2 אליפויות ליטא (2018, 2019)  MVP של גמר הליגה הליטאית (2018)  הגביע הליטאי בכדורסל (2018)  הגביע הצרפתי בכדורסל (2017)
 
ברנדון דייוויס (באנגלית: Brandon Davies; נולד ב-25 ביולי 1991) הוא כדורסלן אמריקאי-אוגנדי המשחק בעמדת הסנטר בפרטיזן בלגרד מליגת העל הסרבית והיורוליג ובנבחרת אוגנדה.
ביוגרפיה וקריירת מכללות

דייוויס נולד בפילדלפיה, פנסילבניה, אך אומץ על ידי האם החד-הורית קטי דייוויס וגדל בפרובו, יוטה. הוא למד בתיכון פרובו, שם קבוצתו זכתה בתארים מדינתיים בעונות הסופומור והג'וניור שלו (שנייה ושלישית). לאחר ששקל להירשם למכללות כמו אוניברסיטת קליפורניה בברקלי, אוניברסיטת גונזגה ואוניברסיטת יוטה, בחר דייוויס לשחק כדורסל מכללות באוניברסיטת בריגהאם יאנג.
לאחר שבילה את רוב המשחקים על הספסל כפרשמן בעונת 2009/10, דייוויס הפך לשחקן מפתח עבור הקוגארס כסופומור. הוא שימש כשחקן הפנים המרכזי של הקבוצה בעונת 2010/11. בריגהאם יאנג סיימה את העונה במאזן 27–2 ודורגה במקום ה-3 בסקר Associated Press (המדרג קבוצות מכל רחבי החטיבה הראשונה של ה-NCAA), אך דייוויס הושעה מהקבוצה עקב הפרת קוד הכבוד של האוניברסיטה על ידי קיום יחסי מין לפני נישואים עם חברתו.
דייוויס הוחזר לקבוצה כג'וניור ונבחר לחמישיית העונה באזור החוף המערבי בשתי העונות האחרונות שלו באוניברסיטה. כסיניור שימש דייוויס כקפטן הקבוצה והעמיד ממוצעים של 17.7 נקודות ו-8.0 ריבאונדים למשחק.
קריירה מקצועית

לאחר סיום לימודיו בבריגהאם יאנג הוזמן דייוויס להשתתף בטורניר ההזמנה של פורטסמות' (PIT) לפני דראפט ה-NBA. דייוויס הפגין ביצועים טובים, כשרשם ממוצעים של 20.7 נקודות למשחק ב-68% קליעה וקטף 9.3 ריבאונדים למשחק, ונבחר ל-MVP של הטורניר. ביצועיו זיכו אותו בהזמנה למחנה דראפט בשיקגו. לאחר שלא נבחר בדראפט ה-NBA ‏2013 הוא הצטרף ללוס אנג'לס קליפרס לליגת הקיץ של ה-NBA. ב-5 בספטמבר 2013 הוא חתם בקליפרס, אך הם ויתרו עליו ב-21 באוקטובר.
קריירה מקצועית > פילדלפיה 76' (2013–2014)

ב-28 באוקטובר 2013 חתם דייוויס בפילדלפיה 76'. משחק ה-NBA הראשון שלו היה ב-2 בנובמבר 2013 נגד שיקגו בולס, והוא קלע שתי נקודות בשתי דקות משחק. ב-18 בינואר 2014 שבר את הזרת הימנית, ונדרש לניתוח וחודש של שיקום.
ב-5 בנובמבר 2014 קלע דייוויס שיא קריירה של 20 נקודות בהפסד 89–91 לאורלנדו מג'יק.
קריירה מקצועית > ברוקלין נטס (2014–2015)

ב-11 בדצמבר 2014 הועבר דייוויס בטרייד לברוקלין נטס בתמורה לאנדריי קירילנקו, חורחה גוטיירז, בחירת הדראפט בסיבוב השני של הנטס ב-2020 והזכות להחליף בחירות סיבוב שני ב-2018. ב-6 בינואר 2015 הוא שוחר מהנטס לאחר שהופיע בשבעה משחקים.
קריירה מקצועית > אלאן שאלון (2015)

ב-12 בינואר 2015 חתם דייוויס באלאן שאלון מהליגה הראשונה של ה-LNB הצרפתית לשארית עונת 2014/15, וסייע לקבוצה להעפיל לפלייאוף הליגה.
קריירה מקצועית > פלקנסטרו וארזה (2015–2016)

באוגוסט 2015 חתם דייוויס בפלקנסטרו וארזה מליגת העל האיטלקית לעונת 2015/16.
קריירה מקצועית > מונקו (2016–2017)

ביולי 2016 הוא חתם במונקו מליגת העל הצרפתית וליגת האלופות.
קריירה מקצועית > ז'לגיריס קובנה (2017–2019)

בקיץ 2017 שיחק דייוויס בטורניר ה-TBT ב"טים פרדט". הוא קלע 20 נקודות ולקח שבעה ריבאונדים במשחק הסיבוב הראשון של הקבוצה, בו הפסידה לטים יוטה 100–97.
ב-23 ביוני 2017 הוא חתם על חוזה לשנה עם אופציה לשנה נוספת בז'לגיריס קובנה הליטאית מליגת העל הליטאית והיורוליג. במהלך שתי העונות שלו בז'לגיריס סייע דייוויס להצלחה הרבה של הקבוצה, במיוחד ביורוליג. ב-9 במאי 2019 נבחר דייוויס לחמישיית העונה ביורוליג לעונת 2018/2019, והפך לשחקן ז'לגיריס הראשון שעושה זאת מאז ארווידאס סאבוניס ב-2004.
קריירה מקצועית > ברצלונה (2019–2022)

ב-4 ביולי 2019 חתם חתם על חוזה לשנתיים במועדון הספרדי ברצלונה מליגת ה-ACB והיורוליג. במשחקו השני בלבד בקבוצה הוא רשם 24 נקודות ו-11 ריבאונדים בניצחון 95–87 על סאסקי בסקוניה.
קריירה מקצועית > אולימפיה מילאנו (2022–2023)

ב-24 ביוני 2022 חתם דייוויס באולימפיה מילאנו האיטלקית מהסרייה א' והיורוליג.
קריירה מקצועית > ולנסיה (2023–הווה)

ב-5 ביולי 2023 חתם דייוויס בוולנסיה מליגת העל הספרדית והיורוליג.
קריירה בנבחרת הלאומית

במקביל למעברו לברצלונה קיבל דייוויס דרכון אוגנדי, מכיוון שלפי הסכם קוטונו שחקנים אפריקאים אינם כפופים לאותן מכסות מגבילות בליגת העל הספרדית כמו שחקנים אמריקאים. כחלק מההסדר הסכימה ברצלונה לשחרר את דייוויס לשחק בנבחרת אוגנדה, ובנובמבר 2021 הוא שיחק בשלושה משחקי מוקדמות מונדובאסקט 2023 בבנגולה.
חיים אישיים

דייוויס הוא חבר בכנסייה המורמונית. הוא התחתן עם לנזי קוויסט בינואר 2015, ולשניים בת שנולדה בקיץ 2016.
הערות שוליים

↑  Brandon Davies receives Ugandan passport.
1 2  ג'ון בראנץ' (12 במרץ 2011). "Kept Off Court, but Welcomed by B.Y.U. Fans and Teammates". הניו יורק טיימס. {{cite news}}:  (עזרה)
1 2  "Brandon Davies BYU athletic profile". BYUCougars.com. אורכב מ-המקור ב-12 ביולי 2013. {{cite web}}:  (עזרה)
↑  רוב ריהוזר (14 באפריל 2013). "Davies finishes up strong at Portsmouth Invitational". NBA.com. {{cite news}}:  (עזרה)
↑  ג'ף קול (10 במאי 2013). "BYU basketball: Brandon Davies receives invite to NBA draft combine in Chicago". The Deseret News. {{cite news}}:  (עזרה)
↑  שפרד, ג'ייסון (28 ביוני 2013). "Undrafted Davies will play for the Clippers in Summer League". ksl.com. {{cite news}}:  (עזרה)
↑  "Clippers Sign Brandon Davies" (הודעה לעיתונות). Turner Sports Interactive, Inc. 5 בספטמבר 2013. {{cite press release}}:  (עזרה)
↑  "Clippers waive forward Brandon Davies" (הודעה לעיתונות). 21 באוקטובר 2013. אורכב מ-המקור ב-11 בדצמבר 2014. {{cite press release}}:  (עזרה)
↑  "Sixers Sign Rookie Free Agent Brandon Davies" (הודעה לעיתונות). Turner Sports Interactive, Inc. 28 באוקטובר 2013. {{cite press release}}:  (עזרה)
↑  "Brandon Davies Update" (הודעה לעיתונות). Turner Sports Interactive, Inc.
↑  "Tobias Harris' jumper at buzzer lifts Magic to first win of season". ESPN. 5 בנובמבר 2014. {{cite web}}:  (עזרה)
↑  "Nets Acquire Brandon Davies" (הודעה לעיתונות). Turner Sports Interactive, Inc. 11 בדצמבר 2014. {{cite press release}}:  (עזרה)
↑  "Brooklyn Nets Waive Brandon Davies" (הודעה לעיתונות). Turner Sports Interactive, Inc. 6 בינואר 2015. {{cite press release}}:  (עזרה)
↑  "Brandon Davies signs with Elan Chalon". ספורטנדו. 12 בינואר 2015. {{cite web}}:  (עזרה)
↑  "Brandon Davies, nuovo acquisto di Pallacanestro Varese". אורכב מ-המקור ב-2019-07-04.
↑  ""Brandon Davies vers Monaco" on BEBasket". אורכב מ-המקור ב-2016-07-03.
↑  "Bracket | The Basketball Tournament". טורניר ה-TBT. אורכב מ-המקור ב-2019-05-14.
↑  "Zalgiris Kaunas signs Brandon Davies to a 1+1 deal". ספורטנדו. 23 ביוני 2017. {{cite web}}:  (עזרה)
↑  דרים טים אירופית: ברנדון דייויס חתם בברצלונה, אברינס בדרך, באתר וואלה, 4 ביולי 2019
↑  "Saski Baskonia 87 – FC Barcelona Basquet 95". EuroBasket. 29 בספטמבר 2019. נבדק ב-29 ביוני 2020. {{cite web}}:  (עזרה)
↑  עוזב את ברצלונה: ברנדון דייויס חתם לשנתיים במילאנו של מסינה, באתר וואלה, 24 ביוני 2022
↑  "African Qualifiers; Players; Brandon DAVIES". גביע העולם בכדורסל 2023. FIBA. נבדק ב-10 במרץ 2022. {{cite web}}:  (עזרה)
↑  "The Root article on Parker draft". אורכב מ-המקור ב-2014-08-08.
↑  Brandon Davies: Is BYU’s Premarital Sex Controversy Good For College Sports?
CompuColor II

| --- | --- |

 מידע כללי
 סוג:  מחשב ביתי
 מפתח:  Intelligent Systems Corp.
 תאריך הפצה:  1977-1993
 תאריך הפסקת שיווק:  1993
 מידע טכני
 מעבד:  Intel 8080A
 
CompuColor II, המכונה גם "מכונת הרנסאנס"' היה אחד מהמחשבים הביתיים הראשונים, אשר הושק לראשונה בשנת 1977 על ידי חברת Intelligent Systems.
המחשב היה בפועל גרסה מוזלת של מחשב האב CompuColor, אשר נודע בתור המחשב הביתי הראשון שהציג גרפיקה צבעונית. המחשב הכיל את כל הרכיבים למעט המקלדת בקופסה אחת.
המחשב הוכנס לתוך מארז סטנדרטי של טלוויזיה 13" מבית GE, ללא טיונר. המחשב הכיל כונן פנימי לתקליטוני "5.25 בני 53KB כל אחד. הכונן הושתל במקום טיונר התחנות שהיה בדגם הטלוויזיה המקורי.
חברת Intelligent Systems כמעט ולא כתבה כותרי-תוכנה. רוב התוכנות למחשב זה נכתבו על ידי חובבים או על ידי חברות צד-שלישי.
ג'יי היידן

| --- | --- |
אין תמונה חופשית
 לידה:  20 בפברואר 1987 (בן 37) נורת'פילד, ורמונט, ארצות הברית ארצות הברית
 שם לידה:  ג'יי היידן
 מדינה:  ארצות הברית
 תקופת הפעילות:  מ-2007
 בת זוג:  ניקי דניאל מור (2021-2005)
 מספר צאצאים:  2
 פרופיל ב-IMDb
 
ג'יי היידן (באנגלית: Jay Hayden; נולד ב-20 בפברואר 1987) הוא שחקן קולנוע וטלוויזיה אמריקאי, אשר ידוע מתפקידו כדני יון בסדרת הדרמה-קומית "תופסת", ובשל דמותו בתור טראוויס מונטגומרי בסדרה הפעולה "תחנה 19"; שתי הסדרות הן של רשת ABC ומופקות על ידי חברת ההפקות שונדלנד של שונדה ריימס.
ביוגרפיה

היידן נולד בעיירה נורת'פילד, ורמונט שבארצות הברית, ומוצאו הוא חצי אירי וחצי דרום קוריאני.
קריירה

בשנת 2008 שיחק בתפקיד קטן בסרט "בית השפנפנות". תפקידו העיקרי הראשון היה בסרט האימה "State of Emergency" בשנת 2011, כששיחק בתפקיד הראשי. בשנת 2012, הוא כיכב בסדרת הדרמה הקומית "Battleground" ברשת הולו.
להיידן היה תפקיד קבוע בסדרה בדרמה הקומית "תופסת" בכיכובה של מיריי אינוס בין השנים 2016 ל-2017. הסדרה בוטלה לאחר שתי עונות. מאוחר יותר, הוא שיחק בתפקידים חוזרים בין היתר בסדרות "כל יום מחדש", "האקסית המטורפת" ו"אריות הים".
בשנת 2017 לוהק היידן לאחד מהתפקידים הראשיים בסדרה "תחנה 19", סדרת ספין אוף של "האנטומיה של גריי".
היידן השתתף במספר פרסומות טלוויזיה, בין היתר לאמזון קינדל מיידי.
חיים אישיים

ביוני 2005 נישא היידן לשחקנית ניקי דניאל מור. לאחר כמעט 15 שנות נישואים, ב-4 בינואר 2020 השניים נפרדו, וב-13 בפברואר הגישה מור תביעת גירושין, והם התגרשו לבסוף ב-27 באפריל 2021. במהלך שנות נישואיהם, שמה של ניקי היה 'ניקול היידן', ולאחר הגירושין שינתה את שמה לניקי בלוס. לזוג שני ילדים יחדיו, אמיליה שנולדה ב-4 באוקטובר 2008 והאסי, שנולד ב-28 באוגוסט 2013.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Spring Break Massacre | רוב |  |
| 2008 | בית השפנפנות | קיפ |  |
| 2009 | New Hope Manor | מרטי |  |
| 2011 | ליבו של קונור | ג'יי פי ג'ונס |  |
| 2011 | State of Emergency | ג'ים |  |
| 2012 | Relativity | קארל |  |
| 2016 | It's Us | נלסון |  |
| 2016 | Monolith | רוי לאקומבה |  |
| 2016 | Undrafted | ויני |  |
| 2016 | לחגוג את החיים | צ'יפ |  |
| 2020 | LX 2048 | פקיד המדינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | איך פגשתי את אמא | שחקן סנוקר | פרק: "Monday Night Football" |
| 2008 | החיים היפים על הסיפון | טד | פרק: "Broke N Yo-Yo" |
| 2012 | Battleground | כריס "טאק" דייוויס | תפקיד ראשי; 13 פרקים |
| 2012 | הגליידס | ג'יי נלסון | פרק: "Poseidon Adventure" |
| 2012–2013 | מחשבות פליליות | בובי פוטנאם | 2 פרקים |
| 2012 | Bad Samaritans | דייט של דרו | סדרת רשת; פרק: "Dog Pound" |
| 2014 | מיקסולוגיה | ד"ר אלי גולד | פרק: "Bruce & Maya" |
| 2015 | מטרידן | קליי אדמס | פרק: "Love Hurts" |
| 2016–2017 | תופסת | דני יון | תפקיד ראשי (2 עונות); 20 פרקים |
| 2017 | כל יום מחדש | בן | 2 פרקים |
| 2017 | אריות הים | בריאן | 4 פרקים |
| 2017–2019 | האקסית המטורפת | ד"ר דניאל שין | 5 פרקים |
| 2018–2024 | תחנה 19 | טראוויס מונטגומרי | תפקיד ראשי (5 עונות); 77 פרקים |
| 2020–הווה | האנטומיה של גריי | טראוויס מונטגומרי | 3 פרקים |
הערות שוליים

↑  "Station 19". www.disneyabcpress.com. נבדק ב-13 במרץ 2018. {{cite web}}:  (עזרה)
↑  "Image Entertainment Declares a State of Emergency - ComingSoon.net". 13 בפברואר 2013. נבדק ב-13 במרץ 2018. {{cite web}}:  (עזרה)
↑  "Watch My Show: Battleground's JD Walsh and Marc Webb Answer Our Showrunner Survey". 13 בפברואר 2012. נבדק ב-13 במרץ 2018. {{cite web}}:  (עזרה)
↑  Andreeva, Nellie (2 במרץ 2015). "Mireille Enos To Star In Shondaland ABC Pilot 'The Catch'". נבדק ב-13 במרץ 2018. {{cite web}}:  (עזרה)
↑  Petski, Denise (23 באוגוסט 2017). "'SEAL Team': Michael Irby, Jay Hayden, Alona Tal Set To Recur In CBS Drama Series". נבדק ב-13 במרץ 2018. {{cite web}}:  (עזרה)
↑  Andreeva, Nellie (7 באוקטובר 2017). "'Grey's Anatomy' Spinoff: 'The Catch's Jay Hayden Cast In New Shondaland Series". נבדק ב-13 במרץ 2018. {{cite web}}:  (עזרה)
↑  https://www.adfibs.com/jay-hayden/
| --- | --- |
בקרת זהויות :  GND: 1060767163  LCCN: no2016087684  VIAF: 272567203   WorldCat (עם VIAF): 272567203
שמעון הראשון

שמעון הראשון בן חוניו הראשון היה כהן גדול מבית חוניו בתקופת בית שני. שחי במחצית השנייה של המאה הרביעית לפנה"ס ובתחילת המאה השלישית לפנה"ס. יש הרואים בו את "שמעון הצדיק" המוזכר רבות בכתבי חז"ל.
ייחוס

שמעון הראשון היה סבו של שמעון השני, ונכדו של יַדּוּעַ. יחוסו של יַדּוּעַ מוזכר מפורשות במקרא כמתייחס למשפחת הכהונה של בית צדוק.
וְיֵשׁוּעַ הוֹלִיד אֶת יוֹיָקִים, וְיוֹיָקִים הוֹלִיד אֶת אֶלְיָשִׁיב, וְאֶלְיָשִׁיב אֶת יוֹיָדָע. וְיוֹיָדָע הוֹלִיד אֶת יוֹנָתָן, וְיוֹנָתָן הוֹלִיד אֶת יַדּוּעַ.
בתו של שמעון הראשון נישאה לטוביה מבית טוביה, אביו של יוסף בן טוביה.
כשנפטר שמעון היה בנו חוניו השני צעיר לימים ולכן לא התמנה לתפקיד הכוהן הגדול, את שמעון ירש אלעזר אחיו, ולאחר שהוא נפטר, נמסר התפקיד לדודו מנשה. רק לאחר פטירתו התמנה חוניו לתפקיד.
זיהויו עם שמעון הצדיק

יוסף בן מתתיהו, בחיבורו "קדמוניות היהודים" (סוף המאה ה-1 לספירה), מזהה את שמעון הראשון כ"שמעון הצדיק" (ולא את נכדו, שמעון השני):
ראו גם

שמעון הצדיק
הערות שוליים

↑  היסטוריה של ארץ ישראל התקופה ההלניסטית ומדינת החשמונאים, עורך מנחם שטרן, יד יצחק בן-צבי, 1981, עמ' 105
↑  יוסף בן מתתיהו, קדמוניות היהודים, ספר 12, פרק ב, פסקה ה, סעיפים 43–44.
↑  יוסף בן מתתיהו, קדמוניות היהודים, ספר 12, פרק ד, פסקה א, סעיף 157.
| כהנים גדולים בולטים לפי תקופתם |
| --- | --- | --- |
| משכן משה והמשכן בגלגל | אהרן • אלעזר הכהן |  |
| המשכן בשילה | • אלעזר הכהן • פינחס • אבישוע בן פנחס • בקי בן אבישוע • עזי בן בקי • עלי הכהן • אחיטוב (נכד עלי) • אחיה בן אחיטוב |  |
| משכן נוב ומשכן גבעון | אחימלך בן אחיטוב • אביתר בן אחימלך |  |
| תקופת בית ראשון | צדוק • אחימעץ בן צדוק • עזריהו בן צדוק • אמריהו • יהוידע הכהן • זכריהו בן יהוידע • עזריהו הכהן • אוריה הכהן • עזריהו הכהן (השני) • שלום הכהן • חלקיהו בן שלום • שריה הכהן • יהוצדק הכהן • צפניה בן מעשיה |  |
| תקופת בית שני (תחת שלטון ממלכת פרס) | יהושע בן יהוצדק • יהויקים בן יהושע • אלישיב בן יהויקים • יהוידע הכהן (בית שני) • יוחנן הכהן • ידוע הכהן |  |
| בתקופה ההלניסטית | חוניו הראשון • שמעון הראשון • אלעזר בן חוניו • מנשה אחיו של חוניו • חוניו השני • שמעון השני • חוניו השלישי • יוחנן כהן גדול |  |
| כהנים מתיוונים ואחרים | יאסון •  מנלאוס • אלקימוס • חוניו הרביעי |  |
| כהנים גדולים מבית חשמונאי | יונתן • שמעון • יוחנן הורקנוס הראשון • יהודה אריסטובולוס הראשון • אלכסנדר ינאי • הורקנוס השני • אריסטובולוס השני • מתתיהו אנטיגונוס השני • אריסטובולוס השלישי |  |
| תחת ממשלת רומא | מתתיהו בן תאופילוס (הראשון) • יוסף בן עלים • חנן בן שת • ישמעאל בן פיאבי • יוסף קיפא • יונתן בן חנן • תאופילוס בן חנן • חנניה בן נדבאי • חנן בן חנן • יהושע בן גמלא • מתתיהו בן תאופילוס (השני) • פינחס בן שמואל מכפר חבתא • רבי אלעזר בן חרסום • יששכר איש כפר ברקאי • רבי ישמעאל בן אלישע כהן גדול |  |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
יהדות רומא

הדרך הראשית (via sacra) בפורום רומאנום בה צעדו שבויי מלחמה יהודים מן המרד הגדול
יהדות רומא היא אחת הקהילות היהודיות הוותיקות בעולם וקיימת כמעט אלפיים ומאתיים שנה.
בשנת 161 לפנה"ס נוצר הקשר הראשון בין היהודים לבין רומא כאשר הגיעו לרומא שליחי החשמונאים. מאוחר יותר עם עליית כוחה של האימפריה הרומית באזור צפון אפריקה החלו לזרום משם לכיוון  בירת האימפריה סוחרים ובין ביניהם גם יהודים יסדו בה קהילה.
בשנת 19 גירש טיבריוס את יהודי העיר.
עם גלי ההגירה לרומא במאות הראשונה והשנייה לספירה והבאת שבויי מלחמה כעבדים, גדלה האוכלוסייה היהודית בעיר, ויש המעריכים את היקפה ב-60,000 נפש.
לאחר נפילת האימפריה הרומית היו היהודים תחת משטר מונהג על ידי הכנסייה הנוצרית. האפיפיורים לא נהגו עמם חסד והתייחסו אליהם כמושפלים ובזויים. ב-1555 הורה האפיפיור פאולוס הרביעי כי ליהודים מותר לגור רק באזור מיוחד, שכונה בדיעבד גטו רומא.
היציאה מחומות הגטו החלה לאחר כיבוש חצי האי האפניני על ידי נפוליאון בסוף המאה ה-18 והושלמה רק לקראת מחצית המאה ה-19. בתקופה זו הצטרפו יהודי איטליה לתנועת התחייה האיטלקית. התנועה החדשה גרמה להם לחוש כאיטלקים לכל דבר, אך "בני דת משה".
ב-1938, עם חקיקת חוקי הגזע באיטליה, חלה הרעה במצבם של יהודי איטליה וניטלו מהם חלק מזכויותיהם האזרחיות. במלחמת העולם השנייה, לאחר נחיתת צבאות בעלות הברית בדרום איטליה וכניעת ממשלת איטליה, פלש צבא גרמניה הנאצית לאיטליה, הגיע לרומא והגלה יהודים למחנות ההשמדה. עד לשחרור העיר על ידי בעלות הברית נרצחו כ-2,000 מיהודי רומא, מחציתם במחנות השמדה.
הקהילה מנתה בתחילת המאה ה-21 כ-15,000 נפשות והיא הגדולה בקהילות יהדות איטליה. לקהילה עשרה בתי כנסת, שהגדול והחשוב בהם הוא בית הכנסת הגדול של רומא.
היסטוריה > העידן הרומי > יחס השלטונות ליהודים

במצבם של היהודים בתקופת האימפריה הרומית היו עליות ומורדות.
בשנת 40, בימי הקיסר קליגולה, הגיע פילון האלכסנדרוני לרומא עם משלחת יהודית. מטרתו הייתה לשכנע את הקיסר לבטל את גזרתו בדבר חילול בתי הכנסת על ידי הכנסת פיסלו למבנה הקדוש ליהודים. הוא מספר כי ליהודים היו זכויות מיוחדות שנקבעו על ידי הקיסרים הקודמים ובייחוד יוליוס קיסר ואוגוסטוס קיסר והוא מונה אותן:
פטור משרות צבאי.
היהודים הורשו לשלוח את הביכורים (כנראה את תמורתם) לבית המקדש בירושלים.
זכות לקבלת אזרחות רומאית.
לדון על פי המשפט העברי בתוך הקהילה.
פטור מהחוק נגד אגודות פרטיות שהיה עלול למנוע מהם להקים בתי כנסת.
ובמיוחד -
אם יהודי רומא עמדו לקבל את הקיצבה החודשית של החיטים - כמו שקבלו שאר אזרחי רומא - ביום השבת, היהודים יהיו זכאים לקבל את הקיצבה לאחר מכן.
היהודים לא זומנו בימי ששי ושבת לבתי המשפט של רומא, בנושאים שהיו כפופים למשפט המקומי.
יחסם הטוב של שליטי רומא בא לידי ביטוי בעיקר בימיו של יוליוס קיסר (100 לפנה"ס עד 44 לפנה"ס). יהודי רומא צידדו ביוליוס קיסר במאבקים הפנימיים בשלהי הרפובליקה הרומית. לדברי ההיסטוריונים, כאשר נרצח קיסר התאבלו עליו יהודי רומא.
בשנת 19 ציווה הקיסר טיבריוס על גירוש היהודים מרומא. בשנת 50 הוציא גם הקיסר קלאודיוס סנאטוס קונסולטום לגירוש היהודים מרומא. היהודים הואשמו בתעמולה דתית. ידוע גם על תופעה של הבעת אהדה לדת היהודית מצד אזרחי רומא, עובדי האלילים. אלה נקראו בין היהודים יראי ה או ביונית Sabomennoi ובלטינית Metueenetes. בדרך כלל הם שמרו על השבת ונמנעו מאכילת בהמות טמאות. ביניהם היו בעיקר נשים רומאיות מן השכבות הגבוהות, כמו פופיאה, אשתו השנייה של נירון קיסר. לפי כתובת מהקטקומבות הייתה אישה זקנה שהתגיירה בגיל שבעים והאריכה חיים עד גיל שמונים ושש ושימשה בתפקיד "אם בית הכנסת" בשתי קהילות נפרדות.
לפי יוסף בן מתתיהו, בהחלטת הסנאט, שחררו המושלים את "היהודים אזרחי רומא" מעבודת הצבא "מטעמי יראת שמים שלהם", ומפני "שאינם יכולים לשאת כלי זין ולהלוך בימי השבתות, ולא לספק לעצמם את המאכלים המקובלים להם לפי חוקי האבות והנהוגים אצלם".
היסטוריה > העידן הרומי > ביקורם של חכמי יבנה ברומא

ביקוריהם של חכמי יבנה ברומא, בראשות או בהשתתפות, הנשיא רבן גמליאל דיבנה, אשר נחשב לבעל סמכות רוחנית על ידי השלטון הרומאי, מתוארים בעשרים ואחד מסעות המובאים במסורת ישראל. ניתוח המקורות מראה כי מדובר לפחות בשני מסעות, כאשר לכל אחד מהמסעות היה הרכב משלחת שונה. חבר אחד היה משותף לשתי המשלחות, רבן גמליאל דיבנה שהיה ראש המשלחת השנייה וחבר במשלחת הראשונה שהייתה בראשות רבי אליעזר בן הורקנוס.
| בשנת 95 אל דומיטיאנוס | בשנת 96 אל נרווה |
| --- | --- |
רבי אליעזר בן הורקנוס: רבן גמליאל דיבנה
רבי יהושע בן חנניה: רבי אלעזר בן עזריה
רבן גמליאל דיבנה: רבי יהושע בן חנניה
: רבי עקיבא
היה זה אחד מהביקורים של הנשיאים והחכמים מארץ ישראל בתפוצות ישראל, לאחר חורבן הבית השני. קיימים פרטים על ביקורים שנערכו בערים נהרדעא, אנטיוכיה, אלכסנדריה ועוד. המשלחות באו לרומא, אל מרכז השלטון של הקיסרות הרומית, למטרות בעלות משמעות פוליטית. על רבי שמעון נאמר שהלך לפדיון שבויים . על רבי עקיבא נאמר שפגש שר למלכות - "סריס מן מלכותא". במקרה נוסף נאמר שהלכו "למלכות פנימית".
מטרת שתי המשלחות הייתה להציל את יהדות התפוצות מגזרות שעמדו לחול עליה לאחר חורבן הבית השני. המשלחת הראשונה, בשנת 95, ביקשה למנוע את הגזירה של הקיסר דומיטיאנוס המתוארת במקורותינו: "מכאן ועד ל' (30) יום לא יהיה בכל העולם יהודי". המשלחת השנייה, בשנת 96, הייתה שתדלנות למען ביטול מס שני הדינרים כפי שמעידה המטבע שטבע הקיסר נרווה: Fisci Judaici Calumnia Sublata.
 מועד יציאת המשלחת תלוי בשאלה מתי רבן גמליאל הגיע לגדולה, וכמה זמן עבר ממועד חורבן הבית השני עד אשר שלטונות רומא הסכימו לקבל פני מנהיג מארץ ישראל. ההיסטוריון צבי גרץ סבור כי הנסיעה הראשונה הייתה בימי הקיסר דומיטיאנוס, בשנת 95 והשנייה, לאחר מותו, בשנת 96, בימי הקיסר נרווה. תאריך המסע הראשון קשור לאירוע המובא על ידי ההיסטוריון הרומי דיו קסיוס אודות הקונסול טיטוס פלביוס קלמנס ואשתו שנאשמו בכפירה, עקב אימוצם את מנהגי היהדות. לפי עדות דיו קסיוס, הקונסול הומת ואשתו הוגלתה לאי פאנדרטיה. בקטע במדרש רבה היה הסנטור קלמנס "סנקליטו של מלך (=אחד משרי המלך) ירא שמים (כינוי לאוהד יהודים)" – ואשתו "הצדקת ממנו" – אשתו של קלמנס.
היסטוריה > העידן הרומי > ההנהגה הרוחנית

הקשר בין ההנהגה הרוחנית של יהודי ארץ ישראל לבין קהילת יהודי רומא היה הדוק.
רבן גמליאל דיבנה, כאשר היה ברומא, בכה בפומבי על חורבן הבית, דבר שריגש את הציבור הרחב ברומא. לחכמי ישראל שביקרו ברומא הייתה הזדמנות להגן על היהדות בוויכוח פומבי עם כוהני הדת הרומית ועם הנוצרים הראשונים. בספר "מתי" מובא סיפור לפיו רבי גמליאל הופיע בפני שופט נוצרי, מומר יהודי, כבעל מוניטין משפטי.
במאה ה-10 התחילה רומא להתבלט כמקום תורה ותרבות יהודית, בזכות הישיבה המקומית וחכמיה רבי קלונימוס בן משה, אביו של רבי משולם בן קלונימוס הגדול; רבי יעקב הגאון, ראש הישיבה, ורבי נתן בן יחיאל בעל הערוך, וכן פייטנים מסוגו של שלמה הבבלי, לצד משוררים דוגמת עמנואל הרומי שכתב עברית ואיטלקית כאחד. את נוסח התפילה קיבלו יהודי רומא מארץ-ישראל ומסרו אותו, בגלגול ראשון של "מנהג רומי", לקהילות אשכנז בצפון.
בכתובות שנמצאו בקטקומבות יהודיות ברומא נמצאו שמותיהם של 12 בתי כנסת שהיו ברחבי העיר. הם נוהלו על ידי רשת של פרנסים ואנשי דת. לקהילה היהודית בעיר היו מרכזי חינוך, תרבות וחברה. היהודים הביאו לרומא מורשת ומנהגים מבית המקדש ולפי הדעה הרווחת בקרב יהודי רומא אלה הם היסודות לנוסח ולניגונים של נוסח התפילה האיטלקי (Rito Italiano). ריכוזי היהודים היו בשכונת טרסטוורה ובעיר הנמל של רומא, אוסטיה, התגלו שרידי בית כנסת המקומי.
היסטוריה > העידן הרומי > פרנסות היהודים

מלבד קבוצת הסוחרים, מוותיקי יהודי רומא, הרי רובו של הציבור היהודי היה שייך למעמד הבינוני ולכן היו בעלי מלאכה, רוכלים, סוחרי בגדים משומשים, אומנים וסתם קבצנים, היו אפילו מהם מגידי עתידות.
בקטקומבות יהודיות ברומא מופיע בכיתוב על גבי המצבות המקצוע של הנפטר. שם אנו מוצאים את בעלי המקצועות: צבע, קצב ומורה. אין במצבות כתובות פאר. כנראה מדובר ב"המון אדם טרוד למעלה מראש במלאכות פשוטות ובעסקים זעירים".
היסטוריה > ימי הביניים והרנסאנס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.